Diari Oficial de la Generalitat Valenciana


Sumari del DOGV 2413, del 23-12-1994 (1994/833368)

DECRET 252/1994, de 7 de desembre, del Govern Valencià, pel qual aprova l'Oferta d'Ocupació del personal adscrit a les institucions sanitàries de la Conselleria de Sanitat i Consum per a 1994.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/07/252/dof/vci/html**

### Dades del document

Número de DOGV
:   2413

Data del DOGV
:   23-12-1994

Secció del DOGV
:   DISPOSICIONS GENERALS

Número del document
:   1994/833368


Data del document
:   07-12-1994

Organisme emissor
:   Conselleria de Sanitat i Consum

Tipus de document
:   Decret

DECRET 252/1994, de 7 de desembre, del Govern valencià, pel qual aprova l'Oferta d'Ocupació del personal adscrit a les institucions sanitàries de la Conselleria de Sanitat i Consum per a 1994.   
El Decret 114/1989, de 17 de juliol, del Govern Valencià, va establir que aquest aprovaria anualment l'Oferta d'Ocupació de personal adscrit a les institucions sanitàries dependents del Servei Valencià de Salut, la qual està integrada pel conjunt de llocs de treball vacants i amb dotació pressupostària que, subjectes a l'àmbit d'aplicació de l'article 1 del Decret 71/1989, de 15 de maig, del Govern Valencià, sobre regulació dels òrgans de gestió del personal de la Conselleria de Sanitat i Consum i òrgans adscrits, seran objecte de convocatòria al llarg de l'any, siga quina siga la seua naturalesa jurídica.  
El Decret 114/1989, de 17 de juliol, relacionat amb el Reial Decret 118/1991, de 25 de maig, sobre la selecció de personal estatutari i la provisió de llocs de treball en les institucions sanitàries de la Seguretat Social, estableix els criteris per conformar l'Oferta Pública d'Ocupació i es concep com a instrument de racionalització dels processos de selecció de personal estatutari al servei d'institucions sanitàries dependents de la Conselleria de Sanitat i Consum.  
D'acord amb l'autorització establerta a l'article nou de la Llei 6/1993, de 31 de desembre, de Pressupostos de la Generalitat Valenciana per a l'exercici 1994 (DOGV núm. 2176, de 31 de desembre de 1993).  
A proposta del conseller de Sanitat i Consum, amb la negociació prèvia i l'aprovació dels sindicats més representatius que formen la mesa sectorial de sanitat i prèvia deliberació del Govern Valencià, en la reunió del dia 7 de desembre de 1994.  
DECRETE  
Article primer  
Aprovar l'Oferta d'Ocupació de personal adscrit a les institucions sanitàries de la Conselleria de Sanitat i Consum per a 1994.  
Article segon  
L'oferta d'ocupació aprovada mitjançant aquest decret està formada per llocs de treball vacants amb dotació econòmica en els pressupostos de la Generalitat Valenciana per a aquest exercici. Els llocs de treball figuren a l'annex.  
Article tercer  
Es poden convocar, a més dels llocs de treball vacants especificats a l'annex, els que es puguen produir a conseqüència de l'aplicació de la Llei 53/1984, de 26 de desembre, d'Incompatibilitats del personal al servei de les administracions públiques, i normes que desplega, la provisió de les quals siga imprescindible per al bon funcionament dels serveis.  
   
Article quart  
En les convocatòries corresponents als llocs de treball de personal estatutari es farà una reserva per proveir-los pel torn de trasllats segons determine la convocatòria, d'acord amb el que estableixen els articles 16 i 17 del Reial Decret 118/1991, de 25 de gener, en les condicions que determinen les convocatòries corresponents.   
No obstant això, en l'esdevenidor les convocatòries seran vinculades a les del concurs-oposició. D'acord amb el que preveu l'article 16.1, del Reial Decret 118/91, de 25 de gener, els llocs de treball no adjudicats en el concurs de trasllats s'acumularan als llocs de treball del concurs-oposició incloses en el decret de l'oferta pública de treball de les institucions sanitàries de la Conselleria de Sanitat i Consum.  
Article cinquè  
En el moment de publicar la convocatòria dels llocs de treball d'aquesta oferta pública, es donarà a conèixer públicament el número del lloc de treball, localització i totes les dades necessàries, a fi que els llocs inclosos en aquesta oferta puguen ser identificats per les persones interessades abans de l'acabament dels respectius processos de selecció i de provisió.   
Article sisè  
Segons el que estableix l'article 14.1 del Reial Decret 118/1991, de la totalitat dels llocs de treball de naturalesa estatutària que han de ser proveïts mitjançant proves selectives incloses en aquesta convocatòria es podran reservar fins un 50% per proveir pel sistema de promoció interna en les condicions establertes en les esmentades normes i en les bases de les respectives convocatòries.  
Article setè  
1. D'acord amb el que estableix la Llei 13/1982, de 7 d'abril, d'Integració Social dels discapacitats, en les proves selectives i també en les corresponents a la promoció interna, seran admeses les persones discapacitades en igualtat de condicions que la resta d'aspirants.   
Les convocatòries per a la provisió de llocs de treball de l'oferta no establiran exclusions per situació de discapacitats, excepte en les casos en què siguen incompatibles per exercir les tasques o funcions corresponents.  
 En les proves selectives s'establiran, per a les persones amb discapacitats que ho sol·liciten, les adaptacions possibles de temps i mitjans per realitzar-les, i s'indicarà aquesta possibilitat expressament en les convocatòries, igualment les persones interessades hauran de formular la petició corresponent en la sol·licitud de participació en la convocatòria.   
2. En les convocatòries s'establirà una reserva no inferior al 3% per a les persones que tinguen la condició legal de personal discapacitat, de manera que la reserva permeta arribar progressivament al 2% de la plantilla del personal, en relació amb allò que preveu la Llei 13/1982, de 7 d'abril. L'opció de llocs de treball amb reserva s'haurà de formular en la sol·licitud de participació en les convocatòries, cosa que s'hi haurà d'indicar expressament.  
3. A efectes d'aquest article correspondrà als òrgans competents de la conselleria de Treball i Afers Socials o als òrgans competents de les comunitats autònomes l'acreditació de la condició de persona amb discapacitat i la compatibilitat en l'exercici de les tasques i funcions dels llocs de treball. En totes les convocatòries s'indicarà aquesta competència.  
Article vuitè  
La Generalitat Valenciana desplega una política d'igualtat d'oportunitats a fi de promoure la presència igualitària de dones i homes en l'administració pública.  
Article novè  
No serà necessària la inscripció en les oficines d'ocupació per participar en les proves selectives derivades d'aquesta oferta.  
Article deu  
Les convocatòries del concurs de trasllats d'aquesta oferta es farà pública en el termini de tres mesos des de la publicació d'aquest decret, i hauran de ser resoltes anteriorment a la convocatòria del concurs-oposició.   
Article onze  
Els aspirants que accedesquen a les proves previstes en les convocatòries podran fer ús de qualsevol de les dues llengües oficials de la Comunitat Valenciana.  
DISPOSICIONS ADDICIONALS  
Primera  
Les bases de les convocatòries dels llocs de treball de naturalesa estatutària hauran de ser aprovades per la Conselleria de Sanitat i Consum, després de la negociació prèvia amb els sindicats, en els termes establerts en la Llei 9/1987, de 12 de juny, i s'ajustaran als preceptes bàsics continguts en el Reial Decret 118/1991, de 25 de gener.   
Segona  
Tots els llocs de treball convocats en aquesta oferta pública de treball s'adscriuran a la institució sanitària corresponent, però tindran la consideració de llocs de treball de districte sanitari o àrea o zona de salut, segons els casos, que corresponga a l'esmentada institució, i implicaran l'obligació de prestar serveis en aquell àmbit territorial.  
Tercera  
S'afegeix a l'estatut jurídic de personal mèdic, aprovat pel Decret 3160/1966, de 23 de desembre, la categoria d'odontòleg, i aquestes places seran cobertes en les condicions establertes per la normativa estatutària d'aplicació, i les bases de la convocatòria seran aprovades per la Conselleria de Sanitat i Consum.  
Igualment s'afegeix a l'estatut jurídic del personal mèdic, aprovat pel Decret 3160/1966, de 23 de desembre, la categoria de metge d'equip mòbil.  
DISPOSICIONS TRANSITòRIES   
Primera  
1. Constituïts els equips d'atenció primària, els llocs de treball seran proveïts mitjançant una oferta d'integrament a aquests al personal de salut en l'àmbit del qual despleguen les seues funcions els equips d'atenció primària objecte de la convocatòria o que, tot i pertànyer a una altra zona de salut o àrea, almenys el 30% de la població que atenguen corresponga a la zona bàsica de salut que es constituesca.  
Si el nombre de persones que exercesquen l'opció és superior al nombre de places de l'equip, i si les necessitats del servei ho aconsellen, podran oferir-se a aquest personal per a trasllat voluntari places en equips d'atenció primària d'altres zones, sempre que corresponguen a la mateixa localitat. Els llocs de treball de quota i zona seran automàticament amortitzats i també la resta de llocs de treball de l'antic model en resultar integrats en els equips els titulars.  
2. L'oferta d'integrament esmentada en l'apartat anterior es farà pels directors territorials de Sanitat i Consum, o pels gerents d'àrea de salut, amb l'autorització prèvia del director del Servei Valencià de Salut, a mesura que es produesca la constitució dels equips d'atenció primària.   
3. El personal que no opte per la integració continuarà donant servei en la zona bàsica de salut, sota la direcció del coordinador de l'equip d'atenció primària.  
4. Els llocs de treball dels equips d'atenció primària que no siguen proveïts pel sistema establert en l'apartat 1 d'aquesta disposició, i les funcions que exercien no puguen ser fetes pel personal que no opte per la integració directa, es proveiran pels procediments reglamentàriament establerts.  
Segona  
a) Es farà una oferta continuada d'integració en els equips d'atenció primària per a tots els metges, les llevadores, el personal d'infermeria d'institucions sanitàries i els practicants de quota i zona on ja s'haurà fet l'oferta d'integració directa.  
b) La sol·licitud d'integració directa a equips d'atenció primària es farà per sol·licitud de les persones interessades adreçada a la Direcció General del Servei Valencià de Salut que, després dels oportuns informes de la Direcció General de Pressupostos de la Conselleria d'Economia i Hisenda i la Direcció per a la Gestió d'Atenció Primària de la Direcció General del Servei Valencià de Salut emetrà l'oportuna resolució d'integració, si cal, a l'esmentat personal en els equips d'atenció primària.  
Tercera  
El personal de quota i zona que es trobe en situació d'excedència en algun dels llocs de treball afectats per la disposició transitòria primera i segona podrà optar pel reingrés, acomplerts els requisits que fixen els corresponents estatuts, en un lloc de treball vacant d'equip d'atenció primària en les condicions establertes pel reglament.   
DISPOSICIONS FINALS  
Primera  
S'autoritza el conseller de Sanitat i Consum per dictar les disposicions necessàries per desplegar allò establert en aquest decret.  
Segona  
Aquest decret entrarà en vigor el dia de la publicació en el Diari Oficial de la Generalitat Valenciana.  
València, 7 de desembre de 1994  
El president de la Generalitat Valenciana,  
JOAN LERMA I BLASCO  
El conseller de Sanitat i Consum,  
JOAQUíN COLOMER SALA  
ANNEX  
Oferta d'Ocupació Pública 1994  
 Grup A  
Facultatiu/va Especialista Districte 300  
Tècnic/a Funció Administrativa 12  
Metge/ssa Equip d'Atenció Primària 175  
Pediatre/a Equip d'Atenció Primària 60  
Ginecòleg/oga de Centre de Planificació Familiar 10  
Odontòleg/oga 15  
Metge/a Documentació Clínica i Admissió 5  
Tècnic/a Superior de Programes Salut Pública 14  
Tècnic/a Superior Epidemiologia 12  
Tècnic/a Superior Higiene dels Aliments 8  
Tècnic/a Superior Laboratori 13  
Tècnic/a Superior Salut Laboral 7  
Veterinari 48  
 Subtotal 679  
 Grup B  
Llevadora (AI) 30  
Fisioterapeuta (AI) 25  
ATS (AI) 300  
ATS (AP) 150  
Llevadora (AP) 80  
Fisioterapeuta (AP) 21  
Treballador/a Social d'Equip d'Atenció Primària 15  
Tècnic/a Gestió de Funció Administrativa 10  
Tècnic/a Mitjà Promoció Salut 18  
Tècnic/a Mitjà Epidemiologia 7  
Tècnic/a Mitjà Salut Laboral 6  
 Subtotal 662  
 Grup C  
Tècnic/a Anatomia Patològica 6  
Tècnic/a Especialista Laboratori 35  
Tècnic/a Especialista Radiodiagnòstic 45  
Administratiu/va 35  
Cuiner/a 10  
Tècnic/a Higiene Aliments 10  
Tècnic/a Laboratori 11  
Tècnic/a Manteniment 5  
 Subtotal 157  
 Grup D  
Electricista 10  
Fontaner/a 10  
Governant/a 10  
Mecánico/a 8  
Fuster/a 7  
Auxiliar Administratiu/va 175  
Calefactor/a 10  
Conductor/a vehicle especial 17  
Auxiliar Laboratori 13  
Auxiliar Sanitari 13  
Auxiliar Infermeria (AI) 300  
 Subtotal 573  
 Grup E  
Zelador/a 250  
Empleat/da Bugaderia 20  
Rentaplats 60  
 Subtotal 330  
TOTAL 2.401  
Desglossament per grups  
Grup A 679  
Grup B 662  
Grup C 157  
Grup D 573  
Grup E 330  
TOTAL 2.401


Còpia Permalink ELI